open-index/open-wikipedia-markdown huggingface dataset:
כותרת ראשית

[300px|ממוזער|שמאל|כותרת ראשית גדולה במיוחד של העיתון [הניו יורק טיימס מ-11 בנובמבר 1918 מבשרת על סופה של מלחמת העולם הראשונה]]
**כותרת ראשית** היא הכותרת שבראש העמוד הראשון של עיתון, ועוסקת לפיכך בידיעה החשובה ביותר המתפרסמת בעיתון באותו יום.

## עיצוב הכותרת הראשית
הכותרת הראשית היא הפרט הבולט ביותר, מתחת לשמו של העיתון, בעת שהעיתון מונח בדוכן העיתונים, ולכן מערכת העיתון מקדישה תשומת לב מיוחדת לבחירת הידיעה שתופיע בראש העיתון ולניסוח הכותרת הראשית. בעיתונים בפורמט טבלואיד הכותרת הראשית משתרעת בדרך כלל לכל רוחב העמוד. בעיתונים בפורמט רחב יותר יש מקום לשתי כותרות ראשיות, אך גם בהם תהיה כותרת ראשית יחידה כאשר מדובר בידיעה חשובה במיוחד. בעיתון "חדשות" הכותרת הראשית תפסה לעיתים מזומנות את עיקר שטחו של העמוד הראשון.

לידיעות חשובות במיוחד משמש בכותרת הראשית גופן גדול במיוחד. בעקבות נחיתת "אפולו 11" על הירח יצא העיתון "הניו יורק טיימס" בכותרת ראשית בגופן גדול במיוחד לכל רוחב העמוד, שבה נאמר "MEN WALK ON MOON". דרכי הדגשה נוספות הן צבע לא שגרתי לכותרת או צבע רקע לא שגרתי.

## ניסוח הכותרת הראשית
סגנון הכותרת הראשית הוא ממאפייניו של העיתון. יש המקפידים על כותרת ראשית המנוסחת בסגנון ענייני ויבש, ויש המעדיפים כותרת המנוסחת בסגנון מסעיר ומרגש. דוגמה לגישות שונות לניסוח הכותרת מופיעה בסרט "The Shipping News", שבו מו"ל מסביר לעורך מתחיל כיצד לנסח את הכותרת. הוא מצביע לעבר השמים, שבהן עננים שחורים, ומבקש כותרת. העורך המתחיל מציע "עננים שחורים נראים באופק" ואילו המו"ל מציע "סופה קרובה מאיימת על כפר". העורך המתחיל שואל: אבל מה נעשה אם הסופה לא תגיע? והמו"ל עונה שהכותרת תהיה "כפר ניצל מסופה קטלנית".

בעקבות הכרזת העצמאות של ישראל נבדלו עיתוני המדינה זה מזה בניסוח הכותרת ואף בתוכנה:
* דבר: "הוקמה מדינת ישראל".
* המשקיף: "הוקמה מדינת ישראל".
* מעריב: "המנדט מת! תחי-מדינתנו!".
* הבוקר: "מדינת ישראל קמה לתחיה".
* הצופה: "מדינת ישראל קמה - תחי!".
* הארץ: "מתגשם חזון הדורות: קמה מדינת ישראל.
* על המשמר: "מדינת ישראל מתגוננת בעוז בפני תוקפיה".
* קול העם: "גרומיקו: ססס"ר תכיר במדינת ישראל".

העיתון "ניו יורק דיילי ניוז" נודע בכותרותיו הראשיות הדרמטיות, אשר לרוב שילבו מילים בודדות בניסיון לתאר את הדרמה באירוע החדשותי המסוקר. כך, לדוגמה, לאחר פיגועי 11 בספטמבר יצא העיתון בכותרת "IT'S WAR" ("זוהי מלחמה" או "אנו מכריזים מלחמה") וברקע תצלום המטוס השני מתרסק לתוך מגדלי התאומים. במקרה אחר, בהביעם ביקורת כלפי נשיא ארצות הברית ג'רלד פורד בהחלטתו שלא לסייע כלכלית לעיריית ניו יורק התנוססה הכותרת הראשית הבוטה "FORD TO CITY: DROP DEAD" ("פורד לעיר: תתפגרו").

הכותרת הראשית עוסקת, כאמור, בידיעה החשובה ביותר המתפרסמת בעיתון. ב-20 בינואר 2009 פרסם העיתון "הארץ", בכותרת ראשית, לרוחב כל העמוד הראשון, את מאמרו הפוליטי של דויד גרוסמן "הסיפור שאנו כלואים בו", כאשר הכותרת הראשית "ברק אובמה יושבע היום לנשיא השחור הראשון של ארצות הברית" נדחקה מראש העמוד. חנוך מרמרי, עורכו לשעבר של העיתון, כותב על כך: "הבחירה של עורכי "הארץ" למקם מאמר של דויד גרוסמן בשער העיתון במקום בעמוד המאמרים, אינה משרתת את גרוסמן, אינה מכבדת את העיתון, ובעיקר - אינה תורמת לאפשרות של דיון ציבורי בסוגיות הרלוונטיות".

## קישורים חיצוניים

## הערות שוליים

קטגוריה:עיתונות
באניו

**באניו** (בצרפתית: **Banyo**) היא עיירה בקמרון שנמצאת באזור אדמאווה.

## גאוגרפיה
טינייר ממוקמת כ-207 ק"מ מבירת האזור נגאונדרה וכ-314 ק"מ מבירת המדינה יאונדה. בנוסף, העיירה ממוקמת כ-25 ק"מ מהגבול של קמרון עם ניגריה וכ-341 ק"מ מהגבול של קמרון עם הרפובליקה המרכז-אפריקאית.

## אקלים
הטמפרטורה הממוצעת היא 21 מעלות צלזיוס. החודש הכי חם הוא פברואר (24 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 1,894 מילימטרים בשנה. חודש ספטמבר הוא החודש שיש בו הכי הרבה גשם (344 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## היסטוריה
קרב באניו  התרחש בנובמבר 1915 בזמן מלחמת העולם הראשונה. הקרב התנהל בין הקיסרות הגרמנית לבין האימפריה הבריטית שבה היה ניצחון בריטי בקרב.

## תנועה ותחבורה
באניו ממקומת ליד הכביש הלאומי N6.

## דת
הדת העיקרית בבאניו היא דת האסלאם.

## לקריאה נוספת

* Adama, H. & T.M. Bah 2001. Un manuscrit Arabe sur l'histoire du royaume Peul de Kontcha dans le Nord-Cameroum: XIXe-XXe siecle. Rabat: Institut des Etudes africaines, Université Mohamed V.
* Hurault, Jean M. 1955. Le Lamidat de Banyo. Yaoundé: Unpublished Report. Archives L'IRCAM.
* Hurault, Jean M. 1975. Histoire du Lamidat Peul de Banyo. Outre-Mer: Academie Sciences.
* Hurault, Jean M. 1983. Fecondité et Mortalité dans L'Agglomeration Urbaine de Banyo (Cameroun). Cah. Orstom ser. Sci. Hum. 19(3): 247-267.
* Hurault, Jean M. 1994. Les noms attribués aux non-libres dans le lamidat de Banyo. Journal des africanistes 64(1): 91-107.
* Yahya, Mohaman Gabdo 2009. Le Lamidat de Banyo: épreuves d’hier et défis d’aujourd’hui Douala: AFREDIT (africaine d’édition).


## קישורים חיצוניים

## הערות שוליים

קטגוריה:קמרון: ערים
גזפרום מערכות חלל

**גזפרום מערכות חלל** (רוסית: **Газпром космические системы** ;עד 1 בדצמבר 2008 - **גזקום**) היא מפעילת תקשורת לוויינית רוסית ובינלאומית, ספקית שירותי תקשורת לוויינית ושירותי מידע גאוגרפי, מפתחת מערכות תקשורת חלל וחישה מרחוק של כדור הארץ לתועלת חברת האם, תאגיד גזפרום.

## היסטוריה
החברה נוסדה בשם גזקום (רוסית: **ОАО «Газком»**) כחברת מניות פתוחה ב־2 בנובמבר 1992. בדצמבר 2008 נרכשה על ידי גזפרום ושמה שונה לשמה נוכחי.

## בעלים וניהול
בעלי המניות הם:
* גזפרום - 79.80%
* תאגיד הטילים והחלל אנרגיה - 16.16%
* גזפרום בנק - 4.04%

מנכ"ל החברה - דמיטרי ניקולאייביץ' סבסטיאנוב.

## קבוצת הלוויינים
סדרת לווייני החברה מורכבת מלווייני חישה מרחוק בפיתוח החברה, מסדרת "ימאל":
* ימאל־202
* ימאל־300K
* ימאל־401
* ימאל־402
* ימאל־601

## תוצאות כספיות
הכנסות החברה לשנת 2016 - 5.479 מיליון רובל (בשנת 2015 עמדו על 5,029 מיליון רובלים).

## קישורים חיצוניים

* 

## הערות שוליים

קטגוריה:חברות תקשורת לווינית
קטגוריה:גזפרום
קטגוריה:חברות תקשורת רוסיות
אדיאה

**אדיאה** (בצרפתית: **Edéa**) היא עיר בקמרון שנמצאת באזור החוף.

## גאוגרפיה
אדיאה ממוקמת כ-50 ק"מ מבירת האזור דואלה וכ-154 ק"מ מבירת המדינה יאונדה. בנוסף, אדיאה ממוקמת על גדות הנהר סאנגה .

## אקלים
הטמפרטורה הממוצעת היא 21 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא אוגוסט (19 מעלות צלזיוס). כמות המשקעים הממוצעת היא 2,342 מילימטרים בשנה. חודש אוקטובר הוא החודש שיש בו הכי הרבה גשם (376 מ"מ גשם), וחודש ינואר הוא החודש שיש בו הכי פחות גשם (17 מ"מ גשם).

## תעשייה
אדיאה בעלת חשיבות מיוחדת ברמה התעשייתית. ישנו בית חרושת לייצור אלומיניום, שנפתח ב-1955 עוד לפני העצמאות של המדינה.

ליד העיר יש גם תחנת כוח הידרואלקטרית חשובה, על הנהר סאנגה , שממנו כ-95% מהאנרגיה המסופקת בקמרון מיוצר.

## תנועה ותחבורה
ישנה תחנת רכבת ליד העיר. אדיאה ממוקמת ליד הכבישים הלאומיים N3 ו-N7. בנוסף, היא נמצאת כ-4 ק"מ מהכביש האזורי P14.

## דת
מ-22 במרץ 1993, אדיאה הוא מושבו של הבישוף הקתולי.

## קישורים חיצוניים

* 

## הערות שוליים

קטגוריה:קמרון: ערים
קטגוריה:קמרון: קומונות
קטגוריה:יישובים שהוקמו ב-1891
פאני צ'ריטו

**פרנצ'סקה פאני צ'ריטו** (באיטלקית: **Francesca** "**Fanny**" **Cerrito**; 11 במאי 1817 - 6 במאי 1909) הייתה בלרינה וכוריאוגרפית איטלקייה. כבלרינה נודעה בברק, בעוצמה ובחיוניות של ריקודה, וכן הייתה אחת הנשים המעטות במאה ה-19 שזכתה להכרה בכשרונה ככוריאוגרפית.
ממוזער|אונדין - אילוסטרייטד לונדון ניוז

## חייה
צ'ריטו נולדה בנאפולי. היא למדה אצל קארלו בלאזיס ואצל הכוריאוגרפים הצרפתים ז'יל פרו וארתור סן-לאון, שגם היה בעלה בשנים 1845–1851. היא קיבלה את הכשרתה בבית הספר לבלט של בית האופרה סן קרלו, ובהמשך השתלמה אצל סלבטורה טליוני. הופעתה הראשונה על במה הייתה בשנת 1832, וזיכתה אותה בהכרה מיידית כמעט. 

בשנים 1936–1937 החלה להתפרסם אף מעבר לגבולות איטליה והיא הופיעה בוווינה, להציג כמה מן הכוריאוגרפיות שלה עצמה. מ-1838 עד 1840 המשיכה לרקוד עם בלט לה סקאלה במילאנו, שם זכתה להכרה רבה עוד יותר. ב-1843 רקדו צ'ריטו ומארי טליוני באותה תוכנית במילאנו; אירוע זה חולל התרגשות כה גדולה, שהעיר נחלקה ביריבות שבין שתי הבלרינות הגדולות. בתקופת שהותה במילאנו, החלה פאני לעבוד יחד עם ז'יל פרו, ויחד יצרו את "אונדין" Ondine, ou La naïade  (1843), את "אלמה" (1842) ואת "Lalla Rookh"  (1846). 

ב-1845 זכתה להכרה בכשרונה ככוריאוגרפית לאחר שהציגה בלט משלה, "רוזידה". במשך תשע עונות, מ-1840 עד 1848, נהנתה צ'ריטו מהוקרה רבה כרקדנית בתיאטרון הוד מלכותה בלונדון, שם יצר השף המהולל אלקסיס סויר קינוח מעוצב לכבודה, שבראשו דמות מיניאטורית של הרקדנית עצמה, בשיווי משקל אוורירי על ספירלת זיג-זג של חוטי סוכר.

## קישורים חיצוניים

* 
* 

## הערות שוליים

קטגוריה:רקדניות איטלקיות
קטגוריה:פרימה בלרינות
קטגוריה:כוריאוגרפיות
קטגוריה:ילידות 1817
קטגוריה:איטלקים שנולדו ב-1817
קטגוריה:איטלקיות שנפטרו ב-1909
קטגוריה:איטלקים שנפטרו ב-1909
לום (קמרון)

**לום** (בצרפתית: **Loum**) היא עיר בקמרון שנמצאת באזור החוף.

## גאוגרפיה
לום ממוקמת כ-69 ק"מ מבירת האזור דואלה וכ-218 ק"מ מבירת המדינה יאונדה.

## אקלים
הטמפרטורה הממוצעת היא 22 מעלות צלזיוס. החודש הכי חם הוא נובמבר (24 מעלות צלזיוס). החודש הכי קר הוא אוגוסט (18 מעלות צלזיוס). כמות המשקעים הממוצעת היא 2,646 מילימטרים בשנה. חודש ספטמבר הוא החודש שיש בו הכי הרבה גשם (450 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).

## תנועה ותחבורה
לום ממוקמת ליד הכבישים הלאומיים N5, N16 והכביש האזורי P16.

## קישורים חיצוניים

* 

## הערות שוליים

קטגוריה:קמרון: ערים
קאלה (קמרון)

**קַאֶלֶה** (בצרפתית: **Kaélé**) היא עיירה בקמרון שנמצאת באזור הצפון הרחוק.

## גאוגרפיה
קאלה ממוקמת כ-57 ק"מ מבירת האזור מרואה וכ-751 ק"מ מבירת המדינה יאונדה. בנוסף, העיירה ממוקמת כ-110 ק"מ מהגבול של קמרון עם ניגריה וכ-11 ק"מ מהגבול של קמרון עם צ'אד.

## אקלים
הטמפרטורה הממוצעת היא 28 מעלות צלזיוס. החודש הכי חם הוא אפריל (32 מעלות צלזיוס). החודש הכי קר הוא יולי (25 מעלות צלזיוס). כמות המשקעים הממוצעת היא 928 מילימטרים בשנה. חודש אוגוסט הוא החודש שיש בו הכי הרבה גשם (255 מ"מ גשם), וחודש ינואר הוא החודש שיש בו הכי פחות גשם (1 מ"מ גשם).

## תנועה ותחבורה
קאלה ממקומת ליד הכביש הלאומי N12. יש ליד קאלה שדה תעופה אזרחי.

## קישורים חיצוניים

* 

## הערות שוליים

קטגוריה:קמרון: ערים
ימאל (סדרת לוויינים)

**ימאל** הוא שמה של סדרת לווייני תקשורת של חברת גזפרום מערכות חלל שמתפעלת אותם והם נמצאים בבעלותה. הלוויינים הראשונים בסדרה פותחו ונבנו על ידי תאגיד הטילים והחלל אנרגיה. 

זו סדרת הלוויינים השנייה שמופעלת על ידי רוסיה לצד לווייני האקספרס שמופעלים על ידי החברה הרוסית לתקשורת לוויינים שבבעלות סוכנות התקשורת הפדרלית של המשרד לפיתוח דיגיטלי, תקשורת ותקשורת ההמונים של רוסיה.

לשנים 2026 ו-2028 מתוכנן שיגור 2 לוויינים. לאור סנקציות שהוטלו על תעשיית החלל הרוסית בעקבות מלחמת רוסיה-אוקראינה לא ברור מי יהיה יצרן הציוד ואיך יעמוד ביעד.

## לווייני ימאל

## הערות שוליים

קטגוריה:גזפרום
קטגוריה:לווייני תקשורת
קטגוריה:לוויינים רוסיים
אש צולבת

**אש צולבת** הוא סרט דרמה היסטורית ישראלי משנת 1989 בבימויו של גדעון גנני עם דן תורג'מן ושרון הכהן בתפקידים הראשיים.

## הפקה
התסריט נכתב על ידי בני ברבש בהשראת פרשת חיה זיידנברג שהוצאה להורג על ידי לח"י בתקופת מלחמת העצמאות.

זה סיפור אהבה בין יהודיה מתל אביב וערבי נוצרי מיפו, המנסים לשמר את אהבתם כנגד כל הסיכויים כשם נתונים לאיומים משני הצדדים עד לסוף הטרגי.
במציאות היו אלה דאוד יסמיני וחנה זיידנברג ובסרט שונו שמותיהם לג'ורג' חורי ומרים זיידמן.

הסרט השתתף בפסטיבל הסרטים הבינלאומי סן סבסטיאן ופסטיבל הסרטים בטוקיו.

צילומי הסרט נערכו בקיץ 1988 בעיקר ביפו, כולל בתוך בית הספר קולג' דה פרר בו למד דאוד יסמיני. הקרנת טרום הבכורה נערכה במרץ 1989, והקרנת הבכורה הרשמית בפסיבל הסרטים בטבריה.

## תקציר העלילה
מרים זיידמן (שרון הכהן) היא בחורה צעירה ונאה העוזרת לאימה פולה (מרים גבריאלי) בניהול מסעדה עממית ברחוב שינקין בתל אביב.

למרים אח גדול בשם שרגא (סיני פתר) המשמש מפקד קורס מ"כים בהגנה ואח קטן בשם דודו (נדב שלומאי) חובב צילום ומודרך בידי הצלם מר שלוש (אריה אליאס), סועד קבוע במסעדה.

מרים הולכת לקניות בשוק הכרמל ונתקלת בשני חיילים בריטים שמתייחסים אליה לא יפה. לעזרתה נחלץ בחור מטופח הנוהג ברכב נוצץ ומציג עצמו בתור ג'ורג' חורי (דן תורג'מן). היא מספרת לו על המסעדה בשינקין והם נפרדים. בלילה הוא מגיע למסעדה "במקרה" לבקש מים בגלל הרכב התקוע שלו. הוא מתייחס למרים ברכות והיא מתחילה להתאהב בו.

שרגא מביא למסעדה את ישראל (דני פרידמן) שהוא פקוד שלו בקורס מ"כים בהגנה. ישראל מאוהב במרים אבל היא מתייחסת אליו כחבר ולא כאהוב.

ג'ורג' ממשיך להגיע ולוקח את מרים לבתי קפה שם הם רוקדים ואהבתם מתגברת. מרים נמצאת כל הזמן במעקב של ההגנה. הם חוטפים אותה והחוקר (שלמה תרשיש) מזהיר אותה כי אם לא תפסיק את יחסיה עם ג'ורג' הוא יגלה זאת לשרגא אך מרים לא נרתעת גם כששרגא מגיע הביתה ומכה אותה.

בינתיים מתקבלת החלטת החלוקה, היהודים חוגגים והערבים מתכוננים למלחמה. אנשי לח"י תוקפים ביפו ובין ההרוגים גם פייר, חברו הטוב של ג'ורג'. חברו אנטואן (מכרם ח'ורי) ומפקד הנג'אדה (גבי שושן) פוקדים עליו להעביר מטען ממולכד לתל אביב דרך מרים. הוא מקבל את המטען אך נמלך בדעתו וזורק אותו לים.

בינתיים מצליחה מרים לעבור את הגבול ליפו תחת אש של ערבים ויהודים. הוא מבקש ממנה לנתק את יחסיהם בגלל המצב אבל היא לא מסכימה. ג'ורג' מתכנן לברוח איתה בסירת מנוע ולשם כך הוא פורץ את כספת החנות של משפחתו.

בינתיים חוטפים שני אנשי לח"י את מרים, מסיעים אותה ליער ואז נשמעת ירייה. כשג'ורג' מגיע עם הכסף לחדרה היא איננה שם.

בסיום הסרט נכתב:
"מרים זיידמן הואשמה בבגידה על ידי הלח"י והוצאה להורג ביריה. למרות שאשמתה לא הוכחה, שמה לא טוהר מעולם והאחראים למותה לא נתנו את הדין על מעשם עד עצם היום הזה".

## שחקנים

## קישורים חיצוניים
* 
* הסרט המלא לצפייה ישירה (בתשלום) באתר ארכיון הסרטים הישראלי - סינמטק ירושלים
**ביקורות**
*
* עדנה פיינרו, 

## הערות שוליים

קטגוריה:סרטי 1989
קטגוריה:סרטים בעברית
קטגוריה:סרטים בערבית
קטגוריה:סרטי מלחמה ישראליים
קטגוריה:סרטי דרמה היסטורית
קטגוריה:סרטים תקופתיים
קטגוריה:סרטי דרמה ישראליים
קטגוריה:סרטים ישראליים משנת 1989
קלי אדמס

**קלי אדמס** (באנגלית: **Kelly Adams**; נולדה ב-16 באוקטובר 1979) היא שחקנית אנגלייה. אדמס ידועה בעיקר מהופעותיה בתפקיד מיקי הנדרי בסדרות הדרמה הרפואיות "הולבי סיטי" (2004–2006) ו"חדר מיון" (2005) של ערוץ BBC One, בדמות אמה קנדי בסדרת הדרמה "הנוכלים" (2009–2012), בתפקיד פאדרה מרי גרינסטוק בדרמה הקומית "Bluestone 42" של ערוץ BBC Three, ובדמות ננסי וב בדרמה התקופתית של רשת ITV "מר סלפרידג'".

## ביוגרפיה
אדמס נולדה בלינקולן שבלינקולנשייר. היא למדה בבית הספר נורת' קסטיבן בנורת' הייקהם. את הכשרתה המקצועית קיבלה באקדמיית מאונטוויו לאמנויות התיאטרון בווד גרין שבלונדון.

תפקידיה הראשונים של אדמס היו בדמות טרה פלמר-טומקינסון בדוקו-דרמה על אודות הנסיך ויליאם, ובפרק בסדרה "רופאים". בין 2004 ל-2006 שיחקה בתפקיד קבוע בדמות מיקי הנדרי בסדרה הרפואית "הולבי סיטי". אדמס לוהקה לתפקיד יחד עם השחקנית ג'יי ג'ייקובס שהצטרפה לסדרה בעונה השישית.

אדמס נבחנה בתחילה לדמות דונה. אבל המנהלים חשבו שהיא תתאים יותר לדמות של מיקי, שהיא שקטה יותר, בניגוד לאופיה החצוף של דונה. היא וג'ייקובס עבדו יחד בסדנה במשך שלוש שעות, והמפיקים הבחינו ביניהן ב"ניצוץ מיידי", שהוביל לליהוק המשותף שלהן. ב-2004 הייתה לדמות שגילמה מערכת יחסים לסבית עם הדמות של ג'ייקובס. הסצנה שבה הן התנשקו נערכה וקוצצה בחצי, כי נחשבה למפורשת מדי לשידור. ב-2006 הדמות של אדמס עזבה את סדרה ללימודי רפואה בבית הספר לרפואה בניוקאסל.

בהמשך הופיעה אדמס בתפקיד משרתת בפרק "A Thing or Two About Loyalty" בסדרה "רובין הוד".

ב-2009 הצטרפה אדמס לסדרה הוותיקה של ערוץ BBC1 "הנוכלים" בעונה החמישית, וגילמה את אמה קנדי, חברה חדשה בצוות הנוכלים של מיקי בריקס. היא המשיכה לשחק בסדרה במשך שלוש עונות נוספות עד לסיומה ב-2012. בפרק בעונה השישית אדמס גילמה את דמותה של קיילי מינוג כפרודיה על הדמיון בינה לבין הזמרת האוסטרלית.

ב-2009 שיחקה אדמס בתפקיד קטן בסרט הביוגרפי "ברונסון" אודות הפושע הנודע לשמצה צ'ארלס ברונסון. עוד באותה שנה השתתפה במותחן מדע בדיוני בריטי בשם "Beacon77" שהוצג בפסטיבל הקולנוע בקאן. ב-2010 הופיעה אדמס בסרט "חמש החברות האחרונות שלי" בתפקיד ונדי. ביולי 2012 אושר ב-BBC שאדמס תככב בעונה חדשה של הסדרה "Death in Paradise". ב-2013 כיכבה אדמס בתפקיד פאדרה מרי גרינסטוק בקומדיה "Bluestone 42" של ערוץ BBC Three, ושיחקה בסדרה במשך שתי עונות.

### חיים אישיים
בפברואר 2011 התחתנה אדמס עם בן זוגה, צלם האופנה כריס קנדי, בטקס שנערך בהאקני טאון הול. היא הציעה לו נישואים כשהיו בטיול בברוז'.

## פילמוגרפיה
### קולנוע

### טלוויזיה

## קישורים חיצוניים

* קלי אדמס באתר United Agents
## הערות שוליים

קטגוריה:שחקני קולנוע וטלוויזיה אנגלים
קטגוריה:בריטיות שנולדו ב-1979
קטגוריה:בריטים שנולדו ב-1979
נקונגסמבה

**נקונגסמבה** (בצרפתית: **Nkongsamba**) היא עיר שנמצאת באזור החוף שבקמרון.

## גאוגרפיה
נקונגסמבה ממוקמת כ-88 ק"מ מדואלה, בירת האזור וכ-203 ק"מ מיאונדה, בירת קמרון.

## אקלים
הטמפרטורה הממוצעת היא 20 מעלות צלזיוס. החודש הכי חם הוא ינואר (21 מעלות צלזיוס). החודש הכי קר הוא אוגוסט (16 מעלות צלזיוס). כמות המשקעים הממוצעת היא 2,646 מילימטרים בשנה. חודש ספטמבר הוא החודש שיש בו הכי הרבה גשם (450 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).

## תנועה ותחבורה
נקונגסמבה ממוקמת ליד הכביש הלאומי N5. ישנה תחנת רכבת ליד העיר. יש בנקונגסמבה שדה תעופה (קוד יאט"א: NKS; קוד ICAO:FKAN).

## כלכלה
העיר היא מרכז לחקלאות של שמן דקלים, בננות וקפה.

## קישורים חיצוניים

* 

## הערות שוליים

קטגוריה:קמרון: ערים
קטגוריה:יישובים שהוקמו ב-1917
גזפרום תעופה

**גזפרום תעופה**, או **גזפרום אוויה** (ברוסית: **Авиапредприятие Газпром авиа**) היא חברת תעופה פרטית רוסית, בבעלות תאגיד גזפרום המפעילה טיסות סחר, מסוקים ומטוסי נוסעים ברוסיה ומחוצה לה. מטה החברה בנמל התעופה הבינלאומי אוסטאפייבו, שבמוסקבה. מטה עיקרי בנמל התעופה יאמבורג, במחוז האוטונומי של ימלו-ננץ.

החברה הוקמה ב-3 בפברואר 1995 בהחלטת דירקטוריון תאגיד גזפרום כחברת בת ועם השנים זו הפכה לחברת התעופה העסקית הגדולה ברוסיה ואחת הטובות מסוגה במדינה ומהווה לחברה המובילה לטיסות עסקים.

החברה החלה את פעילותה ב-16 באפריל 1995 והיא מעסיקה למעלה מאלפיים עובדים.

## צי
### צי המטוסים
[250px|שמאל|ממוזער|מטוס יאקובלב Yak-42D של גזפרום אוויה בפולה, [קרואטיה ביוני 2004.]]
[ממוזער|מטוס [Dassault Falcon 900]]
[ממוזער|שמאל|מסוק קאמוב Ka-226AG בסלון האווירי במוסקבה, [2007.]]
נכון לינואר 2018:




### צי המסוקים
נתונים נכון לינואר 2018:




## קישורים חיצוניים

* 

## הערות שוליים

קטגוריה:חברות תעופה רוסיות
קטגוריה:גזפרום
נובה סול

**נובה סול** (בפולנית: **Nowa Sól**; בגרמנית: **Neusalz an der Oder**, נויזלץ אן דר אודר) היא עיירה בפרובינציית לובוש שבפולין.

## היסטוריה

## גאוגרפיה
נובה סול ממוקמת כ-20 ק"מ מבירת הפרובינציה ז'לונה גורה, כ-113 ק"מ מבירת הפרובינציה גוז'וב ויילקופולסקי וכ-372 ק"מ מבירת המדינה ורשה. בנוסף, נובה סול נמצאת על גדות נהר אודר.

## אקלים
הטמפרטורה הממוצעת היא 8 מעלות צלזיוס. החודש הכי חם הוא יולי (20 מעלות צלזיוס). החודש הכי קר הוא ינואר (6- מעלות צלזיוס).

## תנועה ותחבורה
נובה סול ממוקמת ליד הכבישים 53, 292, 297 ו-321.

## הקהילה היהודית

## ערים תאומות
*  (17 ביולי 1989)
*  (22 במאי 1996)
*  (26 במאי 1996)
*  (26 במאי 1996)
*  (26 במאי 1996)
*  (26 במאי 1996)
*  (10 ביוני 2003)

## לקריאה נוספת

* 


## קישורים חיצוניים

* 
* 
* 
* 

## הערות שוליים

קטגוריה:לובוש (פרובינציה): ערים
Lovefool

"**Lovefool**" הוא שיר שבוצע על ידי להקת הקרדיגנס שיצא לאור בשנת 1996. השיר נכתב על ידי פטר סבנסון ונינה פרסון חברי הלהקה.

## רקע
השיר יצא בשנת 1996 כסינגל המוביל מתוך אלבומה השלישי של הלהקה "First Band on the Moon". תחילה יצא בבריטניה, ולאחר מכן יצא ברחבי העולם. לאחר יציאתו מחדש בשנת 1997, הוא זכה להצלחה בינלאומית, והגיע למקום השני במצעד הסינגלים הבריטי. בצפון אמריקה הגיע השיר למקום השלישי בקנדה, ולמקום השני במצעד ההשמעות של הבילבורד בתחנות הרדיו בארצות הברית.

השיר הופיע בפסקול הסרט רומיאו וג'ולייט חודשיים לאחר יציאת השיר, בסרט משחקי פיתוי (1999) ובסרט "טריטוריית הבתולין" (2007).

פרסון כתבה את מילות השיר כשהמתינה בנמל תעופה בזמן המתנה לטיסה. פרסון התייחסה לסגנון השיר:.

לשיר הוצאו שני וידאו קליפים: האחד עבור בריטניה ואירופה שסגנונו "הרבה יותר קודר, הרבה יותר בסגנון המקורי שלנו", כפי שהגדירה נינה פירסון. "בסרטון שיחק שחקן גבר נאה שמעוניין בי והוא היה אמור לגלם סוג של גנגסטר, וחברי הלהקה שיחקו את חברי כנופייתו", הוסיפה פירסון.

הקליפ השני בוים על ידי ג'ף מור. בקליפ נראה אדם אבוד על אי שמניח מסר בבקבוק אשר מושלך למים. אישה שנראית אהובתו עומדת על מזח וקוראת עיתון. בסוף הקליפ היא מקבלת ממנו את המסר בבקבוק ונראית מחויכת.

## ביקורות
### רשימות כל הזמנים

## קישורים חיצוניים

## הערות שוליים

קטגוריה:שירי 1996
קטגוריה:סינגלים מ-1996
קטגוריה:סינגלים מ-1997
קטגוריה:שירים באנגלית
קטגוריה:שירים שנכתבו על ידי פיטר סוונסון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בפולין
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:שירי פלטינה בממלכה המאוחדת
קטגוריה:סינגלים בהוצאת מרקורי רקורדס
סנטו אמרו

**סנטו אמרו** (בפורטוגזית: **Santo Amaro**) הוא יישוב בסאו טומה ופרינסיפה.

## גאוגרפיה
סנטו אמרו ממוקמת כ-0.8 ק"מ מהכפר בלה ויסטה , כ-3 ק"מ מהעיר קונדה  וכ-6 ק"מ מבירת המדינה סאו טומה.

## תנועה ותחבורה
סנטו אמרו ממוקמת ליד הכבישים EN1 ו-ES4.

## לקריאה נוספת

* Great World Atlas, Reader's Digest Issues, 1st. Edition, September 2006, p. 223 
* Grande Atlas Mundial, Selecções do Reader´s Digest, 1ª Edc. setembro, 2006, Pág. 223.
* Grande Dicionário Enciclopédico Ediclube Vol. XVI, p. 5574 and 5575. 1996. 


## הערות שוליים

קטגוריה:סאו טומה ופרינסיפה: יישובים
צ'פס

**צ'פס** (בספרדית: **Chepes**) היא עיירה בפרובינציית לה ריוחה בארגנטינה.

## שם העיר
פירוש המילה צ'פס בשפת מפודונג שדיברו הילידים המקומיים הוא "אנשים ידידותיים".

## גאוגרפיה
צ'פס נמצאת במרחק של כ-229 קילומטרים מלה ריוחה, בירת הפרובינציה, ובמרחק של כ-818 קילומטרים מבואנוס איירס, בירת ארגנטינה.

## אקלים
הטמפרטורה הממוצעת היא 21 מעלות צלזיוס. החודש הכי חם הוא נובמבר (29 מעלות צלזיוס). החודש הכי קר הוא יוני (10 מעלות צלזיוס). כמות המשקעים הממוצעת היא 561 מילימטרים בשנה. חודש פברואר הוא החודש שיש בו הכי הרבה גשם (153 מ"מ גשם), וחודש יולי הוא החודש שיש בו הכי פחות גשם (2 מ"מ גשם).

## תנועה ותחבורה
צ'פס ממוקמת ליד הכביש הלאומי 141 וכביש 29.

## כלכלה
בצ'פס יש פארק שעשועים, תחנת דלק, בית מרקחת וקניון.

## קישורים חיצוניים

## הערות שוליים

קטגוריה:פרובינציית לה ריוחה: יישובים
יצחק גרברג

**יצחק גרברג** הוא דיפלומט ישראלי, שכיהן כשגריר ישראל בניו זילנד וכשגריר לא תושב של ישראל לאיי האוקיינוס השקט טונגה, סמואה ואיי קוק. לפני כן כיהן כשגריר ישראל במספר מדינות אפריקאיות וכן בגאורגיה וכקונסול כללי בהודו ובסין.

## ביוגרפיה
### השכלה
בשנת 1980 סיים גרברג את לימודיו לתואר ראשון במדע המדינה ולתעודת הוראה במדעי החברה באוניברסיטת תל אביב. ב-1986 סיים לימודים לתואר שני בתקשורת המונים באוניברסיטה העברית ובשנת 1999 הוענק לו תואר שני במדע המדינה מאוניברסיטת חיפה. למד במכללה לביטחון לאומי (1998–1999). בשנת 2009 קיבל תואר דוקטור בפוליטיקה בינלאומית מאוניברסיטת דרום אפריקה.

בשנים 2005–2007 לימד בחוג ללימודי מזרח אסיה באוניברסיטת תל אביב. בשנים 2014–2015 היה מרצה באוניברסיטת חיפה.

### קריירה דיפלומטית
ב-1984 סיים גרברג את קורס הצוערים במשרד החוץ. שירת כמזכיר שני בשגרירות ישראל בפיליפינים (1985–1989). כיהן כקונסול כללי של ישראל במומבאי שבהודו (1992–1996) וכקונסול כללי של ישראל בשאנגחאי שבסין (1996–1997).

בשנים 1999–2002 כיהן גרברג כשגריר ישראל בזימבבואה, וב-2002–2003 היה שגריר במוזמביק, נמיביה, זמביה, בוטסואנה ומלאווי. כיהן כשגריר ישראל בגאורגיה (2007–2012). לאחר מכן שימש כמנהל מחלקת אפריקה הדרומית במשרד החוץ.

ב-2016 מונה לגרברג שגריר ישראל בניו זילנד ולשגריר לא תושב לטונגה, סמואה ואיי קוק הוא החל את כהונתו בניו זילנד בחודש יולי באותה שנה.

בדצמבר 2016 החזירה ממשלת ישראל השלושים וארבע את שגריר ישראל מניו זילנד בעקבות תמיכת המדינה בהחלטה 2334 של מועצת הביטחון של האו"ם וגרברג חזר לישראל. לאחר תום המשבר בין המדינות ביוני 2017 שב גרברג למקום כהונתו בניו זילנד. בשנת 2020 הוחלף על ידי רן יעקובי.

יצחק גרברג נשוי ואב לשלושה ילדים.

## קישורים חיצוניים
*על השגריר, באתר שגרירות ישראל בניו זילנד
*The Changing Nature of Israeli-Indian Relations: 1948-2005, עבודת הדוקטורט של יצחק גרברג, 2008
*'''יחסי הודו-ישראל''' מאת יצחק גרברג, במכללה לביטחון לאומי, 2009
*Israel & Samoa Relationship based on Biblical Principles & Aspirations
* 
* 

## הערות שוליים

קטגוריה:שגרירי ישראל בניו זילנד
קטגוריה:שגרירי ישראל בגאורגיה
קטגוריה:בוגרי אוניברסיטת תל אביב
קטגוריה:בוגרי אוניברסיטאות בדרום אפריקה
קטגוריה:סגל אוניברסיטת תל אביב: לימודי מזרח אסיה
קטגוריה:סגל אוניברסיטת חיפה: גאוגרפיה
קטגוריה:בוטסואנה: יחסי חוץ
קטגוריה:זימבבואה: יחסי חוץ
קטגוריה:שגרירי ישראל בזמביה
קטגוריה:מוזמביק: יחסי חוץ
קטגוריה:מלאווי: יחסי חוץ
קטגוריה:סמואה: יחסי חוץ
קטגוריה:טונגה: יחסי חוץ
קטגוריה:נמיביה: יחסי חוץ
קטגוריה:ישראלים שנולדו במאה ה-20
גונילה קנוטסון

**גונילה קנוטסון** (בשוודית: **Gunilla Knutsson**; 14 בנובמבר 1940 - 3 בפברואר 2025) הייתה דוגמנית, שחקנית וסופרת שוודית.

## ביוגרפיה
קנוטסון נולדה במחוז סקונה, ב-1961 נבחרה למיס שוודיה ועלתה לחצי הגמר של תחרות מיס תבל באותה השנה.

היא השתתפה כדוגמנית במשחק הטלוויזיה "Say When!". מ-1967 ועד 1973 הופיעה בפרסומות של מוצרי הטיפוח של המותג "Noxzem" הנמצא בבעלות יוניליוור. ב-1968 שיחקה בפרק של הסדרה "Premiere" ששודרה ב-CBS. ב-1970 שיחקה בסרט הטלוויזיה "Gidget Grows Up". תמונתה הופיעה על גיליון דצמבר 1970 של מגזין לייף. ב-1979 פורסמה כתבה אודותיה בעיתון "The Beaver County Times" בה סיפרה אודות חייה כאישה נשואה ומנהלת.

היא פרסמה שני ספרים, "יופי ובריאות בדרך הסקנדינבית" שיצא ב-1969, ו"ספר המסר של גונילה קנוטסון" שיצא ב-1972.

### חיים אישיים
בשנות התשעים היא עבדה כטועמת יינות ועסקה בחינוך גופני בבית ספר יסודי במנהטן.

נפטרה ב-3 בפברואר 2025.

## קישורים חיצוניים

קטגוריה:דוגמניות שוודיות
קטגוריה:דוגמנים שוודים
קטגוריה:שחקניות קולנוע וטלוויזיה שוודיות
קטגוריה:שחקני קולנוע וטלוויזיה שוודים
קטגוריה:סופרות שוודיות
קטגוריה:סופרים שוודים
קטגוריה:זוכות מיס שוודיה
קטגוריה:משתתפות בתחרות מיס תבל 1961
קטגוריה:מהגרות משוודיה לארצות הברית
קטגוריה:ילידות 1940
קטגוריה:שוודים שנולדו ב-1940
קטגוריה:נפטרות ב-2025
קטגוריה:שוודים שנפטרו ב-2025
כלבלבי פוקט

**כלבלבי פוקט** (באיטלקית: **Cuccioli cerca amici - Nel regno di Pocketville**) היא סדרת הנפשה איטלקית משנת 2010, המבוססת על זיכיון צעצועי אספנות בעל אותו שם המהווה חלק מחברת "In My Pocket". הסדרה בוימה על ידי אורלנדו קורדי, על פי התסריט של פרנצ'סקו בלטה, ולריו סייליו וסימונה לומברדי. הסדרה הופקה על ידי Giochi Preziosi, Morrison Entertainment Group ו-Mondo TV.

הסדרה שודרה לראשונה באיטליה בערוץ Italia 1, החל מה-25 באוקטובר 2010 עד ה-19 בדצמבר 2011. בישראל הסדרה שודרה בערוץ הילדים בדיבוב לעברית בשנת 2011. לסדרה הופקה עונה אחת בעלת 52 פרקים באורך 11 דקות.

## תקציר העלילה
הסדרה מספרת על ההרפתקאות של פלו וכלבלבה מג'יק, אשר עוזרים לגורים שחיים בעיר "פוקטוויל" להגיע לילדים בעולם האמיתי. הם גם מנסים לעזור לנסיכה אמי לחזור מהעולם האמיתי לעיר "פוקטוויל", לאחר שהיא שוגרה לשם על ידי אחותה המרשעת, אימה.

## דמויות
* **פלו** - ילדה בת 12. בעזרת לב הידידות היא מסוגלת להבין בעלי חיים.
* **מג'יק** - כלב רועה גרמני של פלו.
* **הנסיכה אמי** - חתולה סיאמית המולכת בעיר "פוקטוויל". בגלל אחותה אימה היא נשלחה לעולם האמיתי.
* **ויליאם** - כלב גולדן רטריבר המנהיג את המשמר המלכותי.
* **קירו** - כלב מסטינו נפוליטנו החבר במשמר המלכותי. משמש כדמות קומית.
* **מלה** - חתולת קליקו החברה במשמר המלכותי.
* **בלון** - חתולה טאבית החברה במשמר המלכותי.
* **קראקיה** - עורב העובד אצל אימה המסוגל להגיע לעולם האמיתי.
* **אימה** - אחותה המרשעת של הנסיכה אמי. בעקבות הקנאה באחותה היא שלחה אותה לעולם האמיתי.
* **גורט וזול** - שני גורי רוטוויילר ופיטבול בהתאמה. משמשים כעוזרים הקרובים של אימה.
* **ספוט** - כלב בעל מבטא סקוטי העוזר למלכה אימה בעולם האמיתי.

## מדבבים
במאית הדיבוב בעברית הייתה אפי בן ישראל, ומפיקת הדיבוב הייתה ענבר שטגר עזרא. 

בנוסף דיבבו בדיבוב העברי אלה פטר ומאיה בר שלום.

## ראו גם
* הפוני הקטן שלי: חברות היא קסם
* מועדון ווינX

## קישורים חיצוניים

קטגוריה:תוכניות טלוויזיה שעלו לשידור בשנות ה-2010
קטגוריה:סדרות הנפשה איטלקיות
קטגוריה:ערוץ הילדים: תוכניות רכש
הלן גארדנר

ממוזער|דיוקנו של הלן גארדנר
**הלן גארדנר** (באנגלית: **Helen Gardner**; 1878–1946) הייתה היסטוריונית של האמנות ומחנכת אמריקאית. ספרה **האמנות מראשיתה עד ימינו** נחשב, עדיין, לספר הלימוד הסטנדרטי לתלמידי תולדות האמנות באמריקה.

## ביוגרפיה

גארדנר נולדה במנצ'סטר (ניו המפשייר) אך עברה בגיל מוקדם לשיקגו, שם למדה בבית הספר. בשנת 1901 היא קיבלה תואר ראשון בלימודים קלאסיים מאוניברסיטת שיקגו. אחרי הפסקה מלימודים בה עבדה כמורה היא חזרה לאוניברסיטה ולמדה תואר שני בהיסטוריה של האמנות. היא סיימה ללמוד ב-1918. ב-1920 התחילה ללמד במכון האמנות של שיקגו שם שהתה במשך כל הקריירה שלה, מלבד תקופות קצרות בהן לימדה ב- UCLA ובאוניברסיטת שיקגו.

בשנת 1919 היא מונתה להיות מנהלת המחלקה לצילום ושיקופיות בספרית ריירסון במכון לאמנות בשיקגו. שנה מאוחר יותר היא התחילה ללמד קורס בתולדות האמנות בבית הספר של המכון לאמנות. ב-1922 היא החליטה להתפטר מתפקידה בספרייה כדי לפנות יותר זמן להוראה. בגלל התסכול על שלא מצאה ספר לימוד מקיף דיו לכסות את תולדות האמנות היא פתרה את הבעיה על ידי כתיבת הספר בעצמה. הספר שכתבה היה לספר לימוד פופולרי בתולדות האמנות והשתמשו בו במשך עשרות שנים - Art through the ages (האמנות מראשיתה עד ימינו).

ספרה זה שפורסם ב-1926 היה הספר היחיד שכיסה את כל נושא ההיסטוריה של האמנות מנקודת מבט גלובלית. ספר זה הוא אחד הראשונים שדן גם באמנות שאינה מערבית.
הוא מעודכן לעיתים תכופות ונשאר ספר הלימוד הסטנדרטי בבתי ספר ובאוניברסיטאות אמריקאיות. ב-1932 היא פרסמה את הספר **להבין את האמנויות** (Understanding the Arts) ספר לימוד שנועד למחנכים. האיורים שבני הספרים צוירו על ידי האמנית קת'לין בלאקשיר (Kathleen Blackshear) . בשנת 1936 היא פרסמה מהדורה שנייה ומורחבת של האמנות מראשיתה עד ימינו.

במהדורות המאוחרות שינו את מבנה הספר שלה. הוציאו את החלק על האמנויות הקישוטיות והאומנויות השימושיות ואת ניתוח התרבות שהיה אחת החוזקות של גארדנר.

בשנת 1946, בגיל 68, מתה מסרטן. למרות מחלתה היא המשיכה לעבוד כיועצת במכון לאמנות.

## קישורים חיצוניים
* 
* 
* 

* Helen Gardner
* Gardner's Art through the Ages: Non-Western Perspectives


## הערות שוליים

קטגוריה:אמריקאים ילידי ניו המפשייר
קטגוריה:מנצ'סטר (ניו המפשייר): אישים
קטגוריה:חוקרות תולדות האמנות
קטגוריה:היסטוריוניות אמריקאיות
קטגוריה:בוגרות אוניברסיטת שיקגו
קטגוריה:בוגרי אוניברסיטת שיקגו
קטגוריה:אמריקאיות שנולדו ב-1878
קטגוריה:אמריקאים שנולדו ב-1878
קטגוריה:אמריקאיות שנפטרו ב-1946
קטגוריה:אמריקאים שנפטרו ב-1946
כרוניקת נובגורוד הראשונה

שמאל|ממוזער|250px|כרוניקת נובגורוד הראשונה, עותק הסינוד

**כרוניקת נובגורוד הראשונה** (ברוסית: **Новгородская первая летопись**) או **כרוניקת נובגורוד 1471-1016** היא הכרוניקה הרוסית הישנה ביותר שנותרה מרפובליקת נובגורוד. היא מספרת את תולדות נובגורוד הגדולה ועמים סלבים נוספים עד 1333. היא מציגה זווית ראייה שונה מזו המוצגת בכרוניקה הרוסית הראשונה (או כרוניקת קייב) ושמקורה ברוס של קייב.

הכרוניקה כתובה בקודקס קלף. העותק הקדום ביותר ששרד נקרא "עותק הסינוד" ומתוארך לחצי השני של המאה ה-13. הוא קודם לכרוניקת לברנטיוס (שמעתיקה את כרוניקת קייב) ביותר ממאה שנה. במאה ה-14 המשיכו את הכרוניקה נזירים ממנזר יוריב שבנובגורוד.

העותקים החשובים הם:
* עותק הסינוד (אמצע המאה ה-13) - בספרית הסינוד במוסקבה
* העותק האקדמי (1444) - שייך לאקדמיה הרוסית למדעים
* עותק הוועדה (אמצע המאה ה-15) - שייך לוועדה הארכאולוגית הקיסרית
* עותק השילוש (1563)
* עותק טולסטוי (1720) - בספרייה הלאומית הרוסית.

הפילולוג אלכסיי שחמאטוב, אבי הטקסטולוגיה הרוסית הראה שמהדורות מאוחרות של הכרוניקה משקפות את כרוניקת קייב הראשונה מסוף המאה ה-11 שאבדה ושהכילה חומר רב שלא הועתק למהדורות מאוחרות שלה. שתי הכרוניקות חשובות למחקר פילולוגי אודות מוצא העם הרוסי.
הכרוניקה שמורה במוזיאון ההיסטורי הממשלתי.

קיימות עוד שתי כרוניקות של נובגורוד - השנייה והשלישית.

## ראו גם
*האוסף השלם של כרוניקות רוסיות
*כרוניקות רוסיות ישנות

## קישורים חיצוניים

*קודקס הסינוד 
*כרוניקת נובגורוד הראשונה 

קטגוריה:רוס של קייב
קטגוריה:ספרות רוסית
קטגוריה:כרוניקות
קטגוריה:רפובליקת נובגורוד
האוסף השלם של כרוניקות רוסיות

[שמאל|ממוזער|250px|[איואן האיום|איואן הרביעי (האיום) שולח את אוסיפ נפיה לאנגליה בשנת 1375. מיניאטורה מכרוניקת ניקון המאה ה-16]]
**האוסף השלם של כרוניקות רוסיות** (ברוסית: **По́лное собра́ние ру́сских ле́тописе**, ובראשי תיבות: **ПСРЛ**) הוא סדרת ספרים שמטרתה איסוף כל הכרוניקות שנכתבו בימי הביניים ברוס של קייב ומדינות סלביות מזרחיות נוספות. הכרוניקות נכתבו בשפות סלאביות מזרחיות. 

עריכת הסדרה עדיין מתמשכת, והיא רחוקה מלהסתיים. עד כה פורסמו 44 כרכים אך נותרו כרוניקות רבות, במיוחד מן המאה ה-17, שלא פורסמו. כרכים שונים פורסמו בתקופת האימפריה הרוסית, ברית המועצות והפדרציה הרוסית. לגבי המהדורות שקדמו למהפכה הרוסית ולרפורמת הכתב 1917 - 1918, קיימת בעיה בהבנת הכתב הישן - הכתב האזרחי, אך חלק מהכרכים (גם מאוחרים יותר) יצאו מחדש במהדורות נוספות, בעיקר מ-1997 והלאה.

הכרוניקות קובצו החל מ 1828 על ידי משלחת ארכאולוגית מטעם האקדמיה הרוסית למדעים בראשות פאבל סטרוייב (Павел Михайлович Строев) ונערכו לפרסום על ידי ועדה ארכאולוגית שהוקמה ב 1834 ב"משרד לנאורות לאומית" (הוא משרד החינוך והמדע).  
תשעת הכרכים הראשונים ראו אור בין 1841 ל-1862 וידועים כטיפוגרפיה של אדווארד פראטס (Edward Prats). לאורך המאה ה-20 וה-21 נוספו אט-אט כרכים נוספים.

## תשעת הכרכים בטיפוגרפית פראטס
* כרך 1: הקודקס הלברנטי (עם כרוניקת השילוש שממשיכה עד 1408), סנקט-פטרבורג, 1846 (פורסמו עוד 4 מהדורות)
* כרך 2: הקודקס ההיפאטי (עם הכרוניקה הגוסטינית שממשיכה עד סוף המאה ה-16), סנקט-פטרבורג, 1843
* כרך 3: כרוניקת נובגורוד הראשונה, סנקט-פטרבורג, 1841
* כרך 4: כרוניקת נובגורוד ופסקוב (כרוניקת נובגורוד הרביעית), סנקט-פטרבורג, 1848
* כרך 5: כרוניקת פסקוב השנייה וכרוניקת וסופיה הראשונה, סנקט-פטרבורג, 1851
* כרך 6: המשך כרוניקת סופיה הראשונה וכרוניקת סופיה השנייה, סנקט-פטרבורג, 1853
* כרך 7: כרוניקת רשימת התחייה, סנקט-פטרבורג, 1856
* כרך 8: המשך של כרוניקת רשימת התחייה, סנקט-פטרבורג, 1859
* כרך 9: הכרוניקה של ניקון (פטריארך) (שנים 859–1176) 1862

## בין הכרכים הנוספים שפורסמו
* כרך 10 עד 13: המשך הכרוניקה של ניקון (פטריארך) בין השנים 1868 ל 1907 (טיפוגרפיית  סקורוחודוב (И. Н. Скороходов))
* כרך 38: כרוניקת רדזיוויל

## ראו גם
*כרוניקות רוסיות ישנות

## קישורים חיצוניים

* האוסף השלם של כרוניקות רוסיות (ПСРЛ) 

קטגוריה:רוס של קייב
קטגוריה:ספרות רוסית
קטגוריה:כרוניקות
יורדן קימט

ממוזער|ימין|לוח זיכרון המנציח את קימט
**יורדן קימט** (ברומנית: **Iordan Chimet**; 18 בנובמבר 1924 - 23 במאי 2006) היה סופר, משורר, מסאי, תסריטאי ומתרגם רומני.

## ביוגרפיה
קימט נולד בגאלאץ, רומניה, בנם של אאוראל ופאראסקיצה. הוא בוגר בית ספר תיכון בגאלאץ, ב-1944 ובוגר הפקולטה לספרות ב-1948 והפקולטה למשפטים של אוניברסיטת בוקרשט ב-1957. הוא היה חבר לעט של מיכאל אנדה, שאפילו כתב את "סיפור הסלטימבקים", המשך לספרו של קימט, "עצום עינייך ותראה את העיר".

בנעוריו בגאלאץ התיידד עם קמיל בצ'יו ושניהם לקחו חלק בהתארגנות האנטי פשיסטית, "מיכאי אמינסקו" בשנים 1945 - 1948. בהמשך התיידדו השניים עם גאורגה אורסו.

## כתביו
### מאסות
* 1966 Western. Filmele Vestului îndepărtat (מערבון. סרטי המערב הרחוק)
* 1966 Balada în piatră (הבלדה באבן)
* 1967 Comedia burlescă (הקומדיה הבורלסקית)
* 1970 Eroi, fantome, șoricei (גיבורים, רוחות רפאים, עכברים קטנים)
* 1976 Baladă pentru vechiul drum (בלדה לדרך הישנה)
* 1976 Grafica americană. Un portret al Americii (הגרפיקה האמריקאית. דיוקן של אמריקה)
* 1984 America latină. Sugestii pentru o galerie sentimentală (אמריקה הלטינית. הצעות לגלריה רגשנית)
* 2002 Ieșirea din labirint (היציאה מהמבוך)
* 2004 Cele doua Europe, cele doua Romanii (שתי האירופות, שתי הרומניות)
* 2004 Scrisori printre gratii (מכתבים בין הסורגים) התכתובת עם מיכאל אנדה

### אנטולוגיות
* 1972 Cele 12 luni ale visului. O antologie a inocenței (תריסר חודשי החלום. אנטולוגיה של התמימות)
* 1992 - 1993 Dreptul la Memorie (הזכות לזיכרון) - 4 כרכים
* 1996 Momentul adevarului (רגע האמת)
* 2001 Dosar Mihail Sebastian (תיק מיכאיל סבסטיאן)

### זיכרון
* 2005 Cartea prietenilor mei (ספר הידידים שלי)
* 2006 Cartea prietenilor mei (ספר הידידים שלי) כרך שני Caderea cortinei (ירידת המסך) - מאסות ותכתובת. הספר פורסם לאחר מות הסופר על ידי העורכת והסופרת מריה מריאן.

### כתבים שונים
* 1968 Lamento pentru peștișorul Baltazar (קינה לדגיג בלתזר)
* 1970 Din tainele cinematografului (מסודות הקולנוע) תרגום של הספר Le Cinema מאת הפרופסור הצרפתי לקולנוע, אנרי אז'ל
* 1970 Cîte-o gîză, cîte-o floare, cîte-un fluture mai mare (כמו חרק, כמו פרח, כמו פרפר יותר גדול) שירים לילדים
* 1970 Închide ochii și vei vedea Orașul (עצום עינייך ותראה את העיר) המהדורה השלישית, שהופיעה ב-1999, מכילה את ההמשך, שכתב מיכאל אנדה, Povestea saltimbancilor (סיפור הסלטימבקים) ומאסת התכתובת "מכתבים בין הסורגים".
* 2000 Exil (גלות)

## קישורים חיצוניים

* Florin DUMITRESCU, 40 de zile fără Iordan Chimet 
* Un an fara Iordan Chimet 
* Zece ani fără Iordan Chimet 
* "Cartea prietenilor" lui Iordan Chimet  
* Selectia "Formula As" 

קטגוריה:סופרים רומנים
קטגוריה:משוררים רומנים
קטגוריה:מתרגמים רומנים
קטגוריה:רומנים שנולדו ב-1924
קטגוריה:רומנים שנפטרו ב-2006
ניר מנקי

**ניר מנקי** (נולד ב-26 בפברואר 1969) הוא שחקן קולנוע, טלוויזיה ותיאטרון ישראלי.
## קריירה
מנקי סיים את לימודי המשחק בבית הספר למשחק בית צבי ב-1997 .

שיחק בסרטים "פרא" (1999), "אלנבי רומאנס" (2005), "אצבע אלוהים" (2009), "כבוד" (2010),"בננות " (2013) ,"בורג" (2015), "מלחמת 90 הדקות" (2016), "יונה מיינקת" (2016).

בשנת 1998 שיחק בסדרה "שמש" בתפקיד דוור, וב-2002 שיחק במחזמר "קטנטנות" את ראש העיר. בשנת 2003 שיחק את האבא בהצגת הילדים ״הפנינה של אור״ בהפקת יוכלמן אשר הפקות. בשנת 2003 שיחק בסדרת הטלוויזיה "החיים זה לא הכל" . ב-2005 השתתף בסדרה "כתב פלילי" בדמותו של יגאל, בשנת 2014 שיחק ב"רמזור" ששודרה בערוץ 12 את שלמה ולאחר מכן ב-2015 שיחק בסדרת קומדיית מצבים "פרודים" בתפקיד שוטר. בשנת 2016 שיחק בסדרה "סופשלי" ששודרה בערוץ הילדים למנוי yes, בתפקיד מואיז, באותה שנה השתתף ב"צומת מילר" והוא גילם את ניצב אברהם ארגמן.

בשנת 2017 גילם את דמותו מנהל גרר בסדרת הטלוויזיה "נופלות על הרגליים".

בשנת 2018 שיחק ב"כפולים" את שלומק'ה.

בשנת 2022 שיחק ב"פשע לא מאורגן" את הבוכרי.

בשנת 2023 משחק בהצגה בשם "כדור תועה" שאותה הרכיב משני סיפורים אמיתיים ההצגה מדברת על פליטת כדור ואותה ניר מציג בפני חיילים בצבא על מנת להעלות את המודעות לעבריינות ומשחק בנשק

## קישורים חיצוניים

* 
* ניר מנקי, באתר "בית צבי"
* דורון בראונשטיין, "חוות החיות" בביצוע ניר מנקי: מהפנט, מבריק, וירטואוזי, או: לי שטרסברג מביט מן העולם הבא וקובע: לשם כך נברא השחקן, בבלוג חי תרבות, 23 באוגוסט 2023

קטגוריה:שחקני קולנוע וטלוויזיה ישראלים
קטגוריה:בוגרי בית צבי
קטגוריה:שחקני תיאטרון ישראלים
קטגוריה:ישראלים שנולדו ב-1969
מהומה (סרט)

**מהומה** (באנגלית: **Pandaemonium**) הוא סרט קולנוע משנת 2000 בבימויו של ג'וליאן טמפל. את התסריט כתב פרנק קוטרל בויס. הסרט מבוסס על חייהם של המשוררים האנגלים ויליאם וורדסוורת' וסמואל טיילור קולרידג', בעיקר עוסק הסרט בשיתוף הפעולה שלהם בהוצאת ספר השירים "בלדות ליריות", וכתיבת הפואמה "קובלא חאן" של קולרידג' שנשלמה ב-1797, ויצאה לאור ב-1816.

חלק גדול מהצילומים נערכו באתרים בקוואנטוק הילס שבסאמרסט ובסביבתם.

## צוות השחקנים
* לינוס רואץ' – סמואל טיילור קולרידג'
* ג'ון האנה – ויליאם וורדסוורת'
* סמנתה מורטון – שרה קולרידג'
* אמילי ווף – דורותי וורדסוורת'
* סמואל וסט – רוברט סאות'י
* אנדי סירקיס – ג'ון ת'לוול
* אנדראה לאו – אדית סאות'י
* אמה פילדינג – מרי וורדסוורת'
* קלייב מריסון – ד"ר גילמן
* דקסטר פלטשר – המפרי דייווי
* ג'ונו טמפל – אמה סאות'י
* ג'ון סטנדינג – הכומר הולנד
* גאי לנקסטר – לורד ביירון

## קבלה
### יציאה לאקרנים

### פרסים

### ביקורת
ג'ון סאת'רלנד כתב בעיתון הגרדיאן על הסרט "יש בו דברים טובים. הבעיה היחידה היא ששום דבר מזה לא קרה. זוהי היסטוריה ספרותית בדיונית".

## קישורים חיצוניים

* ביקורת בניו יורק טיימס
* ביקורת בגרדיאן

## הערות שוליים

קטגוריה:סרטים באנגלית
קטגוריה:סרטים בריטיים משנת 2000
קטגוריה:סרטים על משוררים
הבנק הלאומי של מקדוניה הצפונית

**הבנק הלאומי של מקדוניה הצפונית** (במקדונית: **Народна банка на Република Северна Македонија**; באנגלית: **National Bank of North Macedonia**; ראשי תיבות: **NBRM**) הוא הבנק המרכזי של מקדוניה הצפונית שנוסד ב-19 באוקטובר 1946. בראש הבנק עומדת אניטה אנג'לובסקה-בזוסקה מה-22 במאי 2018. המטרה העיקרית של הבנק היא לתמוך ביציבות המחירים במדינה.

## פונקציות
הבנק מבצע את הפונקציות הבאות:
* מקים ומקיים מדיניות מוניטרית
* מסדיר את התשלומים הבינלאומיים למדינות אחרות
* מקים ומנהל את הדינר המקדוני
* מטפל ומנהל החלפות מטבע חוץ
* מסדיר את מערכת התשלומים
* נותן מענק ורישיון הפעלה לסניפי הבנק ומפקח עליהם
* מעניק רישיונות לביצוע שירותי העברת כספים ומפקח על פעילותם בהתאם לחוק המקדוני
* מעניק רישיונות תפעול ללשכות המט"ח ומפקח על פעילותם בהתאם לחוק המקדוני
* מנפיק שטרות ומטבעות של הדינר המקדוני
* מבצע פעולות לחשבונות הממשל המקדוני המרכזי וגופיו

## ראו גם
* דינר מקדוני

## קישורים חיצוניים

* 

## הערות שוליים

מקדוניה הצפונית
קטגוריה:מקדוניה הצפונית: כלכלה
קטגוריה:סקופיה: מבנים
ורה ויידמן

**ורה ויידמן** (ברוסית: **Вера Вайдман**)  היא כנרת ישראלית, ילידת סנקט פטרבורג, רוסיה. ויידמן נחשבת כנרת מובילה, ומנגנת עם תזמורות ומנצחים מובילים בארץ ובעולם. מאז 2007 מנגנת גם בויולה. עם הגעתה לישראל, השתתפה בכתות אמן של אייזק שטרן במרכז המוזיקה ירושלים במשכנות שאננים.

## ביוגרפיה
ויידמן למדה מוזיקה במוסקבה, בבית הספר התיכון המיוחד שליד הקונסרבטוריון, והמשיכה את לימודיה בקונסרבטוריון של מוסקבה אצל פרופ' בוריס בלנקי ופרופ' דוד אויסטרך. בשנת 1973 עלתה לישראל. במסגרת הכשרתה בישראל, ויידמן לקחה חלק בכיתות אמן של אייזק שטרן במרכז למוזיקה ירושלים במשכנות שאננים. 

בשנת 1988, בקונצרט הבכורה של התזמורת הסימפונית הישראלית ראשון לציון, ניגנה ויידמן כסולנית לצידו של שמעון כהן. 

בשנת 1995 ניגנה את הקונצ'רטו לכינור מאת פאול הינדמית בפסטיבל הינדמית בשטוטגרט, גרמניה, שנערך לציון מאה שנה להולדתו. בדצמבר 2005 הופיעה בביצוע בכורה לקונצ'רטו לכינור מאת אלכסנדר אוריה בוסקוביץ'. לאורך הקריירה שלה הופיעה כסולנית עם כל התזמורות בישראל, ביניהן התזמורת הפילהרמונית הישראלית, התזמורת הסימפונית ירושלים והתזמורת הקאמרית הישראלית, וכן עם תזמורות ברחבי העולם. 

ויידמן כיהנה גם כמנהלת אמנותית ונגנית ראשית בתזמורת קאמרטה רמת השרון.

במרץ 2018 הגדיר ה-New York Concert Review את נגינתה של ויידמן את מכלול היצירות לכלי קשת לא מלוות של יוהאן סבסטיאן באך כהישג ענק.

ויידמן הייתה בין המייסדות, מנהלת אמנותית ומשתתפת קבועה בפסטיבל למוזיקה קאמרית בבית דניאל שבזכרון יעקב.

### חייה האישיים
ויידמן היא אחות לנלה ויידמן ולפיזיקאי לב ויידמן, מתגוררת בתל אביב.

## הערות שוליים

קטגוריה:כנריות ישראליות
קטגוריה:ויולנים ישראלים
קטגוריה:עולות בשנות ה-1970
קטגוריה:עולים בשנות ה-1970
קטגוריה:תל אביב-יפו: אישים
נטואי

**נטואי** (בצרפתית: **Ntui**) היא עיירה בקמרון שנמצאת באזור המרכז.

## גאוגרפיה
נטואי ממוקמת כ-69 ק"מ מבירת המדינה ומבירת האזור יאונדה. בנוסף היא נמצאת על גדות הנהר סאנגה .

## אקלים
הטמפרטורה הממוצעת היא 21 מעלות צלזיוס. החודש הכי חם הוא מרץ (22 מעלות צלזיוס). החודש הכי קר הוא אוגוסט (20 מעלות צלזיוס). כמות המשקעים הממוצעת היא 1,847 מילימטרים בשנה. חודש אפריל הוא החודש שיש בו הכי הרבה גשם (354 מ"מ גשם), וחודש ינואר הוא החודש שיש בו הכי פחות גשם (7 מ"מ גשם).

## תנועה ותחבורה
היא ממוקמת ליד הכביש הלאומי N15 ונמצאת כ-13 ק"מ מהכביש הלאומי N1.

## קישורים חיצוניים


* Site de la primature - Élections municipales 2002 
* Contrôle de gestion et performance des services publics communaux des villes camerounaises - Thèse de Donation Avele, Université Montesquieu Bordeaux IV 
* Charles Nanga, *[http://www.ena.fr/index.php?module=doc&action=getFile&id=408 La réforme de l’administration territoriale au Cameroun à la lumière de la loi constitutionnelle n° 96/06 du 18 janvier 1996]*, Mémoire ENA. 


## הערות שוליים

קטגוריה:קמרון: ערים
הקבוע היחידי

**הקבוע היחידי** הוא ספרו השלישי של יואב בלום. הספר הוא רומן דיסטופי עם יסודות של מדע בדיוני וספרות בלשית. הספר זכה בפרס גפן בקטגוריית ספר המקור הטוב ביותר בעברית לשנת 2017. הספר דן ברעיונות של זהות, גוף ונפש.

עלילת הספר מתרחשת בתקופה עתידית כאשר המצאה טכנולוגית משמעותית משנה את פניה של האנושות. ההמצאה היא צמידי התחלפות אשר מאפשרת להחליף תודעות בין גופים של שני אנשים שונים.

## עלילה
המצאת צמידי ההתחלפות מביאים לשינויים דרמטיים בכל ההבטים היום יומיים. לדוגמה, במקום לטוס לתאילנד במשך 10 שעות, ניתן להתחלף עם אדם אחר על שפת הים, ולחוות את הנופש. ואם רופא רוצה להבין יותר טוב את תחושותיו של המטופל, הוא יכול להתחלף עימו. וכך הלאה.

העלילה מסופרת בגוף ראשון, מנקודת מבטו של דן ארבל. דן הוא ייחודי בכך שטכנולוגיית ההתחלפות לא עובדת לגביו, ברגע שהוא מנסה להפעיל צמיד התחלפות, הצמיד עולה באש. ביום שאביו נרצח הוא ניסה להפעיל צמיד חירום שניתן לו ולהתחלף עם לוחם מיומן בשם גרג מקנטייר שגר בבקתה מבודדת באמצע יער בארצות הברית. במקום שהוא יתחלף, האישיות שלו משתכפלת לגוף של מקנטייר, כך שקיימים שני עותקים שלו שמנהלים חיים שונים לחלוטין.

הספר מחולק לשני חלקים. בחלק הראשון מסופרת העלילה מנקודת מבטו של דן ארבל שבגוף המקורי שלו, שלא יודע בכלל שהאישיות שלו השתכפלה לגוף נוסף. הוא בורח מגרג מקנטייר (דן ארבל השני) שרוצה להרוג אותו, תוך שהוא מנסה להבין מדוע הוא רוצה להרוג אותו, ללא הצלחה. בחלק השני של הספר מסביר דן ארבל השני, שהוא גילה שבקרוב תתרחש בעולם שרשרת התקפי התחלפות, שתגרום לכל האנשים בעולם להתחלף עם אנשים אחרים באופן אקראי מספר פעמים, והגיע למסקנה שבכל אחד מההתקפים האישיות שלו תשתכפל שוב ושוב במקום להתחלף, כך שלאחר מספר גדול מספיק של התקפים, כל האנשים בעולם יהפכו להיות דן ארבל. הוא רוצה למנוע זאת ולכן הוא מחליט להרוג הן את עצמו והן את דן ארבל המקורי, ובסוף הם אכן הורגים אחד את השני.

בפרק האחרון של הספר, מסופר ששרשרת ההתקפים אכן התרחשה, וגרמה לחורבן הציוויליזציה. אולם כיוון שמתברר שדן ארבל עבר התקף מספר שנים לפני מותו, כך שהאישיות של דן ארבל כבר השתכפלה לגוף נוסף, קיימים בעולם כמה מאות אנשים שנושאים את האישיות המשוכפלת של דן ארבל, והם לא מתחלפים אף פעם אלא רק משכפלים את עצמם שוב ושוב. אנשים אלו נקראים "היציבים" ובזכות תכונה זאת הם מצליחים לאגד סביבם קבוצות של אנשים שישקמו מחדש את הציוויליזציה.

בספר משובצים פרקי משנה העוסקים בנושאים שאינם קשורים לעלילה המרכזית, ובהמשך מתחברים ומבהירים לקורא את התעלומה.

## דמויות עיקריות
***דן ארבל** - גיבור העלילה, עוסק כבלדר המעביר סחורה רגישה ממקום למקום, האדם היחיד שאינו מסוגל להתחלף, במהלך העלילה הקורא מתוודע להיסטוריה האישית של דן.
***גידי** - חבר של דן שעוסק כבלש פרטי בתחום ההתחלפויות.
***כרמן ויליאמסון** - דוקטור באוניברסיטה העברית אשר חוקרת מקרים בהם מתבצעת התחלפות אקראית ולא רצונית בין אנשים.
***תמר** - חברתו של דן מתקופת נעוריו. תמר השכירה את גופה לאישה מבוגרת ועשירה על מנת שתשמש מאהבת לבעלה בגוף צעיר, לאחר שהאישה המבוגרת לא מוכנה להתחלף חזרה, תמר פונה אל דן בבקשת עזרה.

## ראו גם
* מצרפי המקרים - ספרו הראשון של יואב בלום.
* המדריך לימים הקרובים - ספרו השני של יואב בלום.
* מה שאחרים חושבים בי- ספרו הרביעי של יואב בלום
* כהרף עין - ספרו החמישי של יואב בלום

## קישורים חיצוניים
* 
* 

## הערות שוליים

קטגוריה:ספרי מדע בדיוני
קטגוריה:ספרות בלשית
קטגוריה:ספרי 2016
קטגוריה:יצירות זוכות פרס גפן
קטגוריה:רומנים דיסטופיים בעברית
זמיר בבל

**זמיר בבל** (8 בפברואר 1929 – 5 באוגוסט 2021) היה אתלט ישראלי, אלוף ושיאן ישראל בקפיצה לרוחק, פרופסור למחשבים, כנר, מלחין ושדרן רדיו.

## ביוגרפיה
### אתלטיקה
בבל התאמן באתלטיקה בקבוצת מכבי הצפון תל אביב בהדרכתו של טוביה מיורצ'יק.

באליפות ארץ ישראל שנערכה במאי 1945 הוא זכה במדליית ארד בקפיצה לרוחק בתוצאה של 6.58 מטר, אחרי משה חפץ
ממכבי פתח תקווה שקבע שיא ארץ ישראל חדש של 6.66 מטר ופירסון מחיל התעופה (6.64 מטר).

בתחרות שנערכה באצטדיון המכביה ב-15 בפברואר 1947 קבע בבל בקפיצה לרוחק שיא ישראלי חדש של 6.78 מטר.

באליפות ישראל שנערכה ביולי 1949 הוא זכה במדליית זהב בקפיצה לרוחק בתוצאה של 6.77 מטר.

במכביה השלישית שנערכה בשנת 1950 נשא בבל את דגל ישראל בטקס הפתיחה של תחרויות האתלטיקה.

באליפות ישראל שנערכה ביוני 1952 הוא זכה במדליית זהב בקפיצה לרוחק בתוצאה של 6.32 מטר.

## אחרי פרישתו מאתלטיקה
לאחר קום המדינה היגר בבל לארצות הברית שם למד מתמטיקה באוניברסיטת דרום אילינוי. בשנת 1965 סיים את הדוקטורט והתקבל כמרצה באוניברסיטה בה למד. בשנת 1968 עבר ללמד באוניברסיטת קנזס.

## משפחתו
יקירת תל אביב, מרים נוביק-בבל היא אחותו של זמיר בבל. בתו של בבל, אילנה גולדברג, היא אלופת ישראל בעבר (1988–1996) בזריקת דיסקוס.

## יצירותיו
### מוזיקה קלאסית
* **רפסודיה ישראלית** - יצירה סימפונית

### שירים
* **בת מדבר**
* **ביד הגבורה**
* **ערב בכפר**

## ספריו
* **On the structure and automorphisms of finite automata** -  1965
* **Introduction to the Theory of Automata** -  1983
* **Math Companion For Computer Science** -  1982

## קישורים חיצוניים
* 
* 
* Prof. Bavel proves man of many talents, Lawrence Journal-World - Nov 24, 1969 
* Zamir Bavel, dblp 

## הערות שוליים

קטגוריה:קופצים לרוחק ישראלים
קטגוריה:שיאני ישראל בקפיצה לרוחק
קטגוריה:מלחינים ישראלים
קטגוריה:פזמונאים ישראלים
קטגוריה:מהגרים מישראל לארצות הברית
קטגוריה:בוגרי אוניברסיטת דרום אילינוי
קטגוריה:סגל אוניברסיטת קנזס
קטגוריה:ישראלים שנולדו ב-1929
קטגוריה:ישראלים שנפטרו ב-2021
Daw Da Hiya

"**Daw Da Hiya**" הוא סינגל שהוקלט על ידי הזמרת-יוצרת הישראלית עפרה חזה בשיתוף עם הזמר האמריקאי איגי פופ. השיר יצא לאור ב-25 בפברואר 1992, כסינגל הראשון מתוך אלבומה החמישה עשר, Kirya.

השיר יצא על ידי חברות התקליטים וורנר מיוזיק גרופ ואיסט וסט.

## רקע וכתיבה
השיר נכתב על ידי עפרה חזה, בצלאל אלוני ומוריס, הופק על ידי חזה, אלוני ודן וואז והולחן על ידי חזה ואלוני. השיר יצא כסינגל בסמוך לצאת האלבום Kirya, שזכה להצלחה חסרת תקדים כאשר הועמד לפרס גראמי.

בתחילתו של השיר, ניתן לשמוע את איגי פופ מדבר, ולאחר מכן את חזה שרה.

## ביקורות
אתר המוזיקה *[[:nl:Christian Jongeneel|Christian Jongeneel]]*, פרסם ביקורת על השיר ב-1 במאי 2008. כמו כן, גם בביקורת שפרסם הגרדיאן, סוקר השיר.

## וידאו קליפ
הווידאו קליפ המלא של השיר הועלה ליוטיוב ב-24 ביולי 2006. בתחילת הקליפ, ניתן לראות את איגי פופ מנגן בגיטרה, ולאחר מכן את חזה. הקליפ והשיר עוסקים בגורלה של האישה בעולם השוביניסטי-שמרני.

בנוסף לכך, עלתה ליוטיוב הופעה של חזה עם השיר, המכילה בתוכה קטעים מתוך הקליפ.

## קישורים חיצוניים

## הערות שוליים

קטגוריה:שירי עפרה חזה
קטגוריה:שירים באנגלית
קטגוריה:שירים מרובי שפות
קטגוריה:שירים שנכתבו על ידי בצלאל אלוני
קטגוריה:שירים שהולחנו על ידי בצלאל אלוני
תסמונת סוויר

**תסמונת סוויר** (Swyer Syndrome) מכונה גם **חוסר התפתחות מוחלטת של גונדות זכריות** (XY Gonadal Dysgenesis), מדובר בצורה לא נפוצה של gonadal dysgenesis. 
בתסמונת סוויר, החולה תהיה בעלת מטען גנטי של זכר (46,XY), אך איברי המין יהיו נקביים.

## פתולוגיה והסתמנות
במהלך ההתפתחות העוברית התקינה, טסטוסטרון (הורמון אנדרוגני) מקדם את ההתפתחות של מערכת המין הזכרית ואילו ההורמון אנטימילריאני (AMH), מדכא את התפתחות של מערכת המין הנקבית. בתסמונת סוייר יש הפרעה בייצור של AMH והאנדרוגנים, וכך על אף שמבחינה גנטית מדובר בזכר, מתפתחים נרתיק (vagina), צוואר הרחם (cervix), רחם וחצוצרות.
מרבית המקרים מאובחנים בעקבות בירור של העדר הופעת וסת ראשונה (primary amenorrhea). הפונות יתייצגו עם איברי מין פנימיים וחיצוניים נקביים ושיער ערווה (pubic hair).

## טיפול
עם האבחנה מומלצת כריתה של הגונדות (אשכים) שנמצאות חבויות בבטן או באגן, כיוון שיש 20%-30% סיכוי של התפתחות שלהם לגידול סרטני.

במידה ומעוניינים בהתפתחות שדיים יינתנו אסטרוגן ובהמשך גם פרוגסטרון לתמיכה בסימני המין הנקביים.

במידה ומעוניינים בהריון, ניתן לסייע בכך באמצעות קבלה של ביצית מתורמת, הפרייתה עם זרע והחזרה של עובר לחולה בתסמונת סוויר, במסגרת טיפולי פוריות.

## חולים מפורסמים
סטניסלבה ואלשביץ' הייתה חולת תסמונת סוויר, אך דבר זה התברר רק לאחר מותה.

## מקורות

סוויר
קטגוריה:מומים מולדים באיברי המין
קטגוריה:אינטרסקס